籃球場

籃球場，打籃球嘅場。一般籃球場為平地硬地，成長方形，兩條短邊中間，裝咗籃球架，架上有籃板，板上裝球籃。地上畫線定為場內，中間線定雙方半場。戶內場地會以木做地板，戶外就石屎或者蠟青。

籃球場嘅大細，以及劃線，都隨年月而改變。現時至新場地規定，出自二〇一〇年。再上一次改，已經係一九八四年，當時加入三分線。至於沿用多年嘅梯形罰球區，二〇一〇年新例，亦改做長方形。

有啲籃球場只有半場，就另一種玩法。

英文稱之為basketball court。

籃球